cyanic-selkie/wikianc huggingface dataset:
Tromsø IL og Bodø/Glimt
Dobbel- og trippel-seier
Fem ganger har samme lag vunnet begge kampene i serien samme år.
Første gang var i 1975 da Bodø/Glimt først vant 3-1 borte, deretter 3-2 hjemme. De vant også cupkampen mot Tromsø samme år med 4-0.
Det var ikke før i 1996 at et av lagene klarte å gjenta prestasjonen. Denne gang var det Tromsø som først vant hjemme 2-1, og senere borte 3-1. Tromsø vant også cupfinalen samme år, 2-1 mot nettopp Bodø/Glimt, og klarte dermed å gjengjelde Glimt's trippelseier fra 1975.
I 1999 vant Tromsø begge seriekampene, 5-1 hjemme og 3-1 borte. Det samme gjentok seg året etter, da Tromsø vant 4-1 både hjemme og borte. Lagene møttes ikke i cupen disse to årene.
Glimt revansjerte dette i 2019, da de vant 1-2 på Alfheim 16. mai, og 4-0 på Aspmyra 29. september.
Kontroverser og berømte hendelser
Da «slaget om Nord-Norge» er et av de mest prestisjefulle oppgjørene i norsk fotball, er derby kampene ofte preget av kontroversielle hendelser.
16. mai 1995
Aspmyra er smekkfull til det som skal bli en kamp som først og fremst huskes for Tromsø-trener Harald Aabrekk. Han var en hardt presset mann før oppgjøret. Bladet Tromsø skrev på lederplass at Aabrekk måtte gå om ikke TIL vant i Bodø. Kampen åpner strålende for TIL, Rushfeldt og Hafstad scorer, men Stig Johansen reduserer før pause. I 2. omgang får TILs Stian Larsen rødt kort – før det store dramaet utspiller seg. Harald Aabrekk ramler i bakken etter et "sammenstøt" med Glimts fysioterapeut Truls Klaussen – og blir liggende, tilsynelatende, livløs. Han kjøres etter hvert i ambulanse til sykehuset i Bodø. Aspmyra koker! TIL henger i tauene, men berger inn 2–1 og tre viktige poeng. Aabrekk har senere innrømmet at han drev avansert skuespill på Aspmyra. Episoden ble rekonstruert i TV-programmet Golden Goal.'''27. oktober 1996 - Cupfinalen 1996'''
Cupfinalen 1996 regnes for mange som det aller mest legendariske møtet mellom lagene. Oslo opplevde en "invasjon av Nordlendinger" denne sene høst helgen i 1996, da tusenvis av supportere fra begge lag tok turen ned til hovedstaden. Som selv den dag i dag, er det høyeste tilskuertallet noen gang i et oppgjør mellom Tromsø IL og Bodø/Glimt. Selve finalen var også historisk, da den var den første mellom to nordnorske klubber. En finale som ble svært dramatisk. Dommeren overser en hands på Runar Berg, som sekunder senere gir Glimt ledelsen. Men TIL kommer tilbake mot slutten. Ole Martin Årst utligner til 1–1 – med høyrebeinet. Før finalen avgjøres på overtid når Sigurd Rushfeldt knuser alt og alle i lufta på et frispark fra Morten Kræmer. 10 år etter TILs første NM-triumf, kommer nummer to. TIL er konger i nord.
16. mai 1998
Nesten 7000 tilskuere innenfor portene i tidenes målkalas mellom de to nordnorske gigantene. Bodø/Glimt styrer showet den første timen og leder både 2–0 og 3–1. Men de siste 20 minuttene tar det virkelig fyr på Alfheim. Roar Christensen reduserer til 2-3, det nye spissfunnet Rune Lange utligner til 3–3 på straffe. Men så scorer Glimt igjen – det andre for dagen av Bengt Sæternes. Glimt går mot tre poeng da TILs finske midtstopper Marko Tuomela utligner til 4–4 (!) i siste minutt av ordinær tid. Klassiker!
8. juli 2002
For første gang siden opprykket høsten 1985, spiller Tromsø på nest øverste nivå. Trond Johansen har fått ansvaret med å lede klubben tilbake til eliteserien. Så skjer det at TIL og Glimt trekkes mot hverandre i 4. runde i cupen. Og for en kamp Gutan leverer i Bodø. Morten Gamst Pedersen er virkelig i ferd med å skaffe seg et navn i norsk fotball. Han scorer to mål i denne 4. rundekampen, det ene direkte på frispark fra siden. Roar Christensen og Ole Andreas Nilsen scorer ett hver, det siste TIL-målet er et selvmål. Glimt ydmykes hele 5-1 foran egne supportere.
14. oktober 2003
Året etter 1-5 tapet mot erkerivalene skal Glimt få sin revansje for cupflausen. Denne gang er Tromsø igjen et eliteserielag. Og nå møtes klubbene til TV-sendt semifinale i flomlys på Alfheim. Fantastisk ramme. Stinn brakke. TIL skal igjen ta seg til Ullevaal. Men for en nedtur det blir for alle TIL-supportere. Glimt er best i alt. André Hansen fra Skjervøy, Olav Råstad fra Harstad og Jan Egil Brekke fra Karasjok scorer målene som sender Glimt til finalen. Brekke påstår til og med han drømte at han skulle score – og Glimt skulle vinne.
5. juni 2014
Tre år siden forrige derby-oppgjør medførte enorm interesse rundt cupens 3.runde oppgjør på Alfheim. Kampen huskes som ett av de aller mest kontroversielle oppgjørene mellom lagene, da Bodø/Glimts utligningsmål aldri krysset mållinjen. Trond Olsens scoring 15 sekunder før pause var på streken, pluss to ganger i tverrliggeren, men aldri over streken. Målet ble avgjørende i Glimts 2-1 seier, som sendte Tromsø ut av cupen på meget kontroversielt vis. Selv flere år etter, er Trond Olsen en svært lite likt figur i Tromsø.
01. november 2015
For første gang på 6,5 år var Alfheim duket for et serieoppgjør mellom rivalene TIL og Glimt. Denne kampen huskes virkelig som en av de klassiske derbyene, på godt og vondt. Alfheim Stadion var fylt til randen, mens det Nord-Norske været visste seg fra sin verste side. Gjestene fra Bodø tok ledelsen, men resten av oppgjøret handlet kun om hjemmelaget. Tsjekkiske Zdeněk Ondrášek ble hele Tromsø sin store helt med sine to scoringer, og fyrte enda mer på bålet ved "å hysje" på Glimt supporterne. Seieren over rivalene fra sør, samt både Mjøndalen og Start tap, var nok for hjemmelaget å sikre plassen i eliteserien. Hjemmelagets supportere stormet banen ved kampslutt. Ulovlig pyrobruk preget også oppgjøret, både før, underveis og etter kampen.
16. mai 2016 Første 16. mai kamp mellom lagene på Alfheim på 7 år, noe som speilet seg i den enorme interessen rundt kampen. Et utsolgt Alfheim Stadion, som fortsatt er det største tilskuertallet på en fotballkamp i Nord-Norge på de siste 12 årene.
Klubbenes supportere havnet i sammenstøt i Tromsø sentrum, før kampen. Troms politidistrikt meldte om en travel dag på jobb, med flere hendelser tilknyttet kampen gjennom hele dagen.
16. mai 2018
16. mai er å regne som norsk fotball sin nasjonaldag, derfor havner ofte flere av de største oppgjørene i norsk fotball på denne datoen, så også "slaget om Nord-Norge". Dette var også tilfellet i 2018 når lagene møttes på Aspmyra. Før kampen ble bortesupporterne fra Tromsø angrepet med røykbomber og bluss. Flere barn var tilstede under hendelsen, og fikk en svært ubehagelig opplevelse.
16. mai 2019
Nok engang ble "slaget om Nord-Norge" plassert på 16. mai, denne gangen på Alfheim. Tromsø ledet lenge 1-0, før Bodø/Glimt spiller Philip Zinckernagel gikk ned, med tilsynelatende liten eller ingen kontakt med Tromsø spilleren. Straffe ble allikevel dømt, og Zinckernagel ble senere stemplet som en "filmer" og "skuespiller", og Bodø/Glimt som et "forbanna jukselag" fra hjemmelagets supportere. For å gjøre vondt verre for gutan fra Tromsø, avgjorde Glimt derbyet på overtid, og sikret sin tredje strake 2-1 seier på Alfheim. 29. september 2019Rammen rundt oppgjøret i 2019 var spesiell, da kampen markerte et takt skifte i Nord-Norsk fotball. Etter flere år med medaljer, cupfinale og Europa League, var Tromsø IL på vei ned i OBOS-ligaen, mens deres rivaler fra Bodø kjempet i toppen av eliteserien for første gang i en årrekke. Som kulminerte med sølv i 2019 og første Nord-Norske seriegull i 2020.
I likhet med tidligere oppgjør mellom klubbene, var også denne kampen preget av supporterbråk. Bodø/Glimt stengte supporterfeltet på Aspmyra Stadion som ett resultat av ulovlig pyrobruk og rasistiske tilrop fra deres egne supportere. Tre Bodø/Glimt supportere ble senere utestengt fra klubbens kamper etter rasistiske tilrop mot Tromsø spiller Morten Gamst Pedersen grunnet hans samiske bakgrunn.
I kampens ettertid ble det også reagert på Bodø/Glimts maskot "Putte" sin oppførsel, hvor en isbjørn-kosedyr (symboliserer Tromsø IL og deres maskot) ble mishandlet under pauseunderholdningen. Bodø/Glimts arrangementsansvarlig Ørjan Heldal beklaget hendelsen, og unnskyldte det med at "det skulle være et humoristisk opplegg med glimt i øyet". 29. august 2021Det var stor interesse rundt oppgjøret, som var den første kampen mellom lagene med tilnærmet normal tilskuerkapasitet etter covid-19 virusets restriksjoner. Noe som resulterte i at kampen var utsolgt dager i forveien.
Et jevnt oppgjør, ble vunnet 3-2 av Bodø/Glimt etter en Ulrik Saltnes scoring i sluttminuttene. Kampen huskes derimot for matchvinner Saltnes sine uttalelser etter kampen, hvor han oppfordret Tromsø tilhengerne om «å gå og henge seg selv». Kommentaren vakte sterk oppsikt fra flere hold, som mente det var upassende å ha slike holdninger rundt mental helse. Et tema som også ble en sak etter derby-kampen i 2016, hvor Glimts ultras-gruppering 1916, framviste et banner med en hengt Tromsø-tilhenger. I likhet med Heldal i 2019, unnskyldte Saltnes kommentaren med at han "forsøkte å si det med glimt i øyet".
16. mai 2022
Da det første slaget om Nord-Norge i 2022 var det første oppgjøret mellom lagene med full kapasitet på tribunene og helt fri for restriksjoner siden 2019, var oppbygningen rundt oppgjøret enormt. Dager i forveien var Aspmyra utsolgt, noe som ga det høyeste tilskuertallet mellom lagene siden 2005 og det høyeste tilskuertallet mellom lagene på Aspmyra noen gang. Rammen rundt oppgjøret var også påvirket av den særs kontroversielle overgangen til Runar Espejord mellom rivalene. Kampdagen var preget av uroligheter, spesielt før kampen, hvor det var bråk mellom klubbenes supportere i Bodø sentrum. Innbrudd, tyveri og andre ulovligheter foregikk gjennom dagen, hvor flere Tromsø supportere fikk eiendeler frastjålet, inkludert grupperingen Forza Tromsø sitt banner som Glimt tilhengere brente senere på dagen. Tromsø var nær ved å vinne selve kampen, men drømmen om første derbyseier på fire år ble knust av en sen Bodø-utligning på overtid.
Fullstendig kampliste
Kampdetaljer hentet fra: * Tilskuerbegrensninger grunnet regjeringens covid-19 restriksjoner. Begge kampene var "utsolgt".
Sammenlikning mesterskapstitler og innsats i allnorsk fotball
Norsk mesterskap (fotballcupen):
Seriemesterskap:
Resultater i toppserien :
Jean-Antoine Chaptal
Jean-Antoine Chaptal, greve av Chanteloup, (født 1756 i Nojaret, død 1832 i Paris) var en fransk kjemiker og politiker.
Biografi
Chaptal studerte medisin i Montpellier til 1777 og flyttet senere til Paris for å studere kjemi.
Han er først og fremst kjent for sin industrielle anvendelse av kjemi, særlig i forbedringen av produksjonen av saltsyre (HCl). Han fant også opp en metode for å øke alkoholinnholdet i vin.
Rhaesus serricollis
Rhaesus serricollis er en meget stor bille som tilhører familien trebukker (Cerambycidae).
Levevis
Larven utvikler seg i døde løvtrær av mange ulike slag. Utviklingen tar flere år.
Utbredelse
Den er utbredt på Balkan og i Tyrkia.
Hans Petter Aaserud
Hans Petter Aaserud (født 12. desember 1971) er en norsk musiker, gitarist og sanger fra Bjørkelangen.
Aaserud er best kjent som vokalist i bandet Trang Fødsel, som ble dannet i 1992. Han har også samarbeidet med flere andre norske artister. Han spiller også i Mulle Miktor. I 2009 og 2010 deltok han i Melodi Grand Prix, henholdsvis med låtene «Carrie», som er skrevet av han og Solgunn Valstad, som sistnevnte sang under artistnavnet Sunny, og med «The best of me is you», som er skrevet av han og Arne Hovda, og som synges av Heine Totland. Begge låtene gikk videre til siste sjanse. I Melodi Grand Prix 2012 deltar Aaserud som utøver i kvartetten The Canoes, som fremfører låta «Seemed Like a Good Idea». I august 2020 ble det klart at Aaserud skal delta i jubileumssesongen av Hver gang vi møtes.
Godstow
Godstow er en grend (hamlet) i regionen Sørøst-England i grevskapet Oxfordshire. Den ligger vest for elven Themsen på motsatt side av Lower Wolvercote nord for Port Meadow. Godstow er lokalisert omtrent 4 km nordvest for sentrum av Oxford. Det er i dag hovedsakelig kjent for det tidligere nonneklosteret Godstow Abbey som i dag ligger i ruiner.
Klosteret
Klosteret i Godstow ble bygget på hva som den gang var en øy mellom elvestrømmen som gikk inn i Thames. Stedet var gitt til dets grunnlegger Edith, enke etter sir William Launceline i 1133 av John av St. John og ble bygget med lokal kalkstein til ære for helgenene jomfru Maria og Johannes Døperen for nonnene av benediktinerordenen. Med ytterligere en gave på landområder fra giveren ble stedet ytterligere utvidet. Kirken ble reist i 1139. Stedet ble enda en gang utvidet i årene 1176 og 1188 da Henrik II av England ga følgende bevilgninger:
Denne gaven ble uten tvil gitt ved at stedet ble gravstedet for kongens kjære elskerinne Rosamund Clifford.
Klosteret ble undertrykt i 1539 under oppløsningen av Englands klostre som ble igangsatt av Henrik VIII av England.
Besøkende kommer til klosterets områder fra vegen Wolvercote-Wytham som går gjennom den ytre gårdsplassen. Her var det et vakthus i tre etasjer som hadde en større port for hester og vogner og en mindre port ved siden av for gående. Stedet består ellers av:
Rosamund Clifford: «Den skjønne Rosamund»
Klosteret ble det endelige gravstedet for den berømte skjønnheten Rosamund Clifford som døde ca. 1176, en elskerinne gjennom mange år hos kong Henrik II av England. Kongens forhold til Rosamund ble offentlig kjent i 1174, og det endte da hun trakk seg tilbake til klosteret i 1176, kort tid før hun døde.
Henrik II og hennes familie betalte for hennes grav ved Godstow i koret til klosterkirken og opprettet en bevilgning for at nonnene holdt graven i hevd og ba for henne. Graven ble en populær helligdom fram til 1191, to år etter kongens død. Hugh av Lincoln, biskop av Lincoln, besøkte Godstow og oppdaget graven foran alteret som var dekket av blomster og lys, noe som viste at lokalbefolkningen besøkte og ba her. Biskopen kalte Rosamund for en skjøge og beordret at hennes levninger skulle fjernes fra kirken. Dette var en del av en større kampanje av den katolske kirke for å fjerne tidligere norrøne og angelsaksiske tradisjoner hvor framstående enkeltgraver ble respektert. Rosamund Cliffords grav ble flyttet til kirkens gravplass ved nonnenes kapittelhus, og hvor den fortsatt kunne bli besøkt før den ble ødelagt av Henrik VIII av Englands andre forordning om Oppløsningen av Englands klostre.
Klosteret etter klosteroppløsningen
Klosteret ble omgjort til et Godstow House av George Owen, og det ble benyttet av hans familie fram til 1645 da bygningen ble hardt ødelagt under den engelske borgerkrigen. Etter denne ødeleggelsen forfalt bygningen ytterligere av å være forlatt og ved å bli benyttet av lokalbefolkningen som en kilde for å skaffe seg stein og masse for nye bygninger.
På 1800-tallet og 1900-tallet ble ruinene benyttet for å samle bøndenes buskap under de årlige samlingene av dyr i Port Meadow.
I viktoriatiden dro Charles Dodgson (det vil si forfatteren Lewis Carroll) på fritidsutflukter sammen med Alice Liddell (inspirasjonen til boken Alice i Eventyrland) og hennes søstre Edith og Lorina langs elvene og piknik ved Godstow.
Det tidligere klosteret fikk også besøk og ble malt i 1862 av George Price Boyce, en akvarellmaler fra viktoriatiden tilknyttet kunstbevegelsen Det prerafaelittiske broderskap.
EM i curling 1984
Curling-EM 1984 ble arrangert 9. desember – 14. desember 1984 i Palais des Sports i Morzine i Frankrike.
Det deltok 14 lag for herrer og 14 lag for kvinner.
Kvinner
For Norge spilte Anne Jøtun Bakke, Hilde Jøtun, Rikke Ramsfjell og Billie Skjerpen.
Eksterne lenker
WCF Statistics
Gon
Gon (av gresk γωνία (gōnía), vinkel) er en enhet for måling av en vinkel i planet, og tilsvarer av en full sirkel og dermed  av en rett vinkel. En gon er lik av en grad eller  av en radian. Gon ble tidligere kalt nygrad og betegnet med g, en hevet minuskel g. Vanlige inndelinger av en gon er centigon og milligon.
Enheten har sitt opphav i Frankrike som en del av det metriske systemet. På grunn av sammenblanding med den eksisterende enheten grad – spesielt i Nord-Europa – ble navnet gon innført.
Selv om det ble gjort forsøk på en generell innføring av enheten, var det bare noen land som begynte å bruke den og da innenfor spesialiserte områder som landmåling (og orientering). En av fordelene ved å bruke gon, er at en forskjell i bredde på én centigon ( gon) tilsvarer omtrent én kilometer (1000,1966 m (WGS 84) i gjennomsnitt; 995,1687 m (WGS 84) ved ekvator, 1005,2456 m (WGS 84) ved polene ). (Dette ville gjort at nautisk mil ble overflødig.)
Den mer kjente enheten grad, av en sirkel, eller den matematisk mer bekvemme enheten radian,  av en sirkel (som brukes i SI-systemet), brukes normalt fremfor gon.
Sysola
Sysola begynner på de nordrussiske høyder, på grensen mellom republikken Komi og Kirov oblast. Den renner først mot nordvest og mottar mange tilløpselver, og passerer landsbyen Kojgorodok før den gradvis snur mot nord. Elva er sterkt meanderende gjennom hele sitt løp. Vårflommen i elva varer fra slutten av april til midt i juni. Den fryser over i månedsskiftet oktober – november, og er frosset over til vårflommen starter i april.
Ved sideelva Bolsjaja Vizinga, rundt 10 kilometer fra samløpet med Sysola ligger den større bosetningen Vizinga. Ved Sysolas samløp med Vytsjegda ligger Syktyvkar, hovedstaden i republikken Komi. Byen har sitt navn fra det syrjenske navnet på elva: «Syktyv».
Sysolas største sideelver er, fra venstre: Kom, Tybju og Bolsjaja Vizinga, og fra høyre: Nydym, Lepju og Poinga.
Jimmy Dorsey
Dorsey spilte i et stort antall ulike orkestre fra midten av 1920-tallet. I noen av disse spilte han sammen med sin yngre bror Tommy Dorsey. I 1953 sluttet han seg til sin brors orkester som da skiftet navn til The Fabulous Dorseys. Brødrene Dorseys orkester var kjent for sin velklingende lyd og var meget populært. Da Tommy Dorsey døde i 1956 overtok Jimmy Dorsey ledelsen av orkesteret. Han har fått en stjerne på Hollywood Walk of Fame.
Chaoshan
De tre prefekturene hadde i 2006 en samlet befolkning på 13.139.800. Arealet er på 10.404 km².
Kultur og språk
Dette er et egenartet område ned en kultur som skiller seg på flere felter fra det øvrige Guangdong og Kina. Men det har fellestrekk med minnan-områdene i nordøst, over grensen til provinsen Fujian. En av de helt spesifikke trekkene er teochewdialekten, som går for å være den variant av kinesiske språk som er vanskeligst å lære. Det har hele åtte toner for stavelsene, mot kun fire på mandarin. Andre karakteristiske trekk viser seg i områdets musikk, opera og mat.
Drøbak-Frogn Idrettslag
Drøbak-Frogn Idrettslag (DFI) er et fleridrettslag fra Drøbak i Akershus bestående av 12 ulike særidrettsgrupper, i tillegg til Seniortrim, Idrettens Grunnskole for barn (IGF) Idrettsmerkeprøvene og Aktiv på Dagtid.
Drøbak-Frogn Idrettslag ble dannet 6. april 1946 som en sammenslåing av Drøbak Idrettsforening (stiftet 25. oktober 1918), Drøbak Ballklubb (stiftet 3. august 1920) og Frogn Idrettslag (stiftet 17. januar 1934).
Sportslig har klubben hatt utøvere som har tatt steg både nasjonalt og internasjonalt.
Særidretter i Drøbak-Frogn I.L
Badminton, fotball, friidrett, håndball, innebandy, langrenn, orientering, svømming, sykling, turn
thumb|[[Even Vengshoel ble klubbens første deltaker i OL]]
DFI Fotball
Laget var flere ganger nær ved opprykk til eliteserien på 1980-tallet og tidlig på 1990-tallet, men lyktes aldri. Nærmest var de i 1986 og 1992 da de spilte kvalifisering for spill i eliteserien. Laget rykket ned fra 2. divisjon i 2014. DFI spiller i 2019 i 3.divisjon.
Drøbak-Frogns største konkurrenter i nærområdet har de senere årene vært Follo, Moss og Nesodden IF. Drøbak-Frogn innehar også rekorden for antall opprykk i påfølgende sesonger i Norge, tre på rad, hvor det fjerde året endte med kvalifikasjonsspill for Tippeligaen.
2007-sesongen
I 2007-sesongen kjempet DFI godt og var lenge med i kampen om opprykk til Adeccoligaen, men i en av sine siste seriekamper møtte Drøbak-Frogn rivalene Follo, og tapte 2-3 og var dermed ute av kampen om opprykk. I kampen fikk DFI to straffer, men satte den ene rett på Follos keeper og den andre et stykke over tverrliggeren. DFI endte til slutt på tredjeplass, fire poeng bak Alta. DFI kom til tredje runde i cupen denne sesongen der de møtte Viking FK på hjemmebane. Tilsammen 1136 tilskuere så kampen. I det 25. minutt skåret Pimpong for Viking, kampen endte 2-0 til Viking.
2008-sesongen
I 2008-sesongen spilte DFI i 2. divisjon avd. 1 sammen med sine rivaler Follo, og var igjen lenge med i kampen om opprykk til Adeccoligaen, men nok en gang raknet det delvis for badebylaget mot slutten av sesongen. De siste kampene ble kamper som skulle avgjøre hvilken plass blant de topp fem de skulle ende på. De endte tilslutt på femteplass, rett foran rivalene Follo. I cupen tapte de i første runde mot Korsvoll hjemme på seiersten stadion. Det mest positive denne sesongen var at DFI sitt rekruttlag rykket opp fra 4. divisjon til 3. divisjon.
2009-sesongen
DFI's A-lag spilte i 2. divisjon avd. 2 i sesongen 2009, mens rekruttlaget spilte i 3. divisjon Østfold, etter to opprykk på rad (5. div. – 3. div).
DFI var optimistiske foran 2009-sesongen, og satset på opprykk til Adeccoligaen. Men DFI innfridde ikke forventningene, og etter en turbulent sesong ble det tilslutt nedrykk for badeby-klubben. Ledelsen besluttet å frita Espen Haug fra sine oppgaver som A-lagstrener 18. juni 2009 grunnet dårlige resultater. Hans midlertidige erstattere ble DFI-spilleren Stian Birkeland og den tidligere DFI-spilleren Knut Norem. Håvard Lunde steppet inn som midlertidig hovedtrener for klubben på slutten av sesongen, før Frode Birkeland ble ansatt som ny hovedtrener i oktober 2009.
2010-sesongen
Etter dårlige resultater og nedrykk til 3.div. var det nødvendig med en opprydding i spillerstallen for 2010. Frode Birkeland hadde bare tre spillere igjen fra fjoråret. Med nytt lag startet sesongen ujevnt bl.a. med tap i første kampen men utover i vårsesongen spilte laget seg opp var på tredjeplass etter halvspilt sesong. DFI endte til slutt på tredjeplass i serien.
2011-sesongen
Sesongen ble brukt til oppbygning av et nytt lag. Mange unge egenutviklede spillere fikk debutere denne sesongen. Allikevel kjempet laget lenge om opprykk, men måtte slippe taket etter et tap mot Frigg 2 og var således uten mulighet til å gå forbi Østsiden i siste kamp, som da rykket opp. Flere nye signeringer ble gjort bl.a. ble Fabien Vidalon som ble hentet fra MS. De etablerte spillerne bidro med kompetanse og inspirasjon for de yngre DFI spillerne som stiller sterkere foran 2012 sesongen, hvor målet er opprykk til 2. divisjon.
2012-sesongen
Satsingen på unge lokale spillere fra 2011-sesongen viste seg vellykket. DFI spilte seg under trener Birkelands ledelse i 2012 til opprykk til 2.div. med klar margin.
2013-sesongen
I sesongen 2013 ble laget ledet av Lars Smith og Even Ødegård. De sportslige resultatene var relativt bra, men økonomien gikk overstyr.
2014-sesongen
Lars Smith og Even Ødegård trakk seg vinteren 2014. Det nye styret ansatte Teitur Thordarsson som trener og sportslig leder. De fleste etablerte spillerne ble løst fra sine kontrakter av økonomiske årsaker. Sesongen endte med nedrykk, men arbeidet med å bygge opp klubben på nytt startet. Teiturs kontaktnett medfører også tilførsel av 3-4 franskmenn som er med å tilfører erfaring i en ung lokal spillergruppe!
2015-sesongen
Laget ble ledet av Teitur Thordarsson. Stallen var fortsatt nokså tynn, men med mange lokalt utviklede spillere. Franskmennene er fortsatt med og klubben har fortsatt god sportslig utvikling, men ikke gode nok til opprykk ennå.
2016-sesongen
Laget ble fortsatt ledet av Teitur Thordarsson. Stallen var fortsatt nokså tynn, men med mange lokalt utviklede spillere. Hovedmålsetning med sesongen var å sikre seg plass i "ny" 3 divisjon, etter spissing av NFF seriesystem. Klubben tilføres to lokale kapasiteter i Jørgen Røssevold og Trygve Velten, som er med å sikkerstiller erfaring. Laget endte på 5.plass i serien og beholdt plassen i 3. div.
2017-sesongen
Laget ledes av Teitur Thordarsson på 4 sesongen. Hovedmålsetning nå, er å etablere seg i "Norsk Tipping Ligaen" 3divisjon etter spissing av NFF seriesystem. Laget spiller i avdeling 1, som av mange kalles "tidenes tøffeste 3.div.avdeling. Motstandere er bl.annet, Moss, Kvik Halden, Ørn Horten, Kråkerøy, Oppsal, Sarpsborg 08 2 og Strømsgodset 2
Franskmennene er med, men sesongen starter uten Jørgen Røssevold og Velten. Velten lokkes tilbake sommeren 2017 og skal være med å sikre etablering.
2018-sesongen
Laget ble ledet av Teitur Thordarson. Laget kjempen og kom seierende ut av nedrykkskampen. Beholder plassen i 3. divisjon / Norsk Tipping Ligaen.
På ekstraordinært årsmøte i november ble det klart at klubben er i en økonomisk vanskelig situasjon
2019-sesongen
Året starter med at et helt nytt styre blir valgt på årlig møte. Det nye styret går til valg under parolen økonomisk kontroll, ærlighet og lokal forankring.
Det nye styret gjør flere endringer rundt A-lag herrer.
Rett før sesongstart blir det klart at Teitur Thordarson går av som trener. Laget ledes nå av en trio fra egen ungdoms / JR avdeling - Kristian Semmen, Even Ødegård og Andre Jensen.
En rekke eksterne spillere forlater klubben i vårsesongen - laget består nå av egne lokale gutter fra egen JR avdeling i tillegg til en liten håndfull spillere i SR alder.
2020-sesongen
Det ble ikke seriespill i Amedialigaen (4. div) dette året pga Korona. A-lags troppen består nå av unge lokale spillere, og ledes av Kristian Semmen og Even Ødegaard.
Pga spillestopp i SR klassen, spiller mange av de unge A-lag spillerne G 19, og vinner overlegent KM serien i Østfold - og rykker med dette opp til Interkrets i G 19 klassen.
Alwande Roaldsøy - et av de lokale talentene som akkurat har fylt 16 år, går fra DFI Fotball rett til Atalanta i Italia.
2021-sesongen
DFI spiller i Amedialigaen (4. div). Samme trenere leder laget - Kristian Semmen og Even Ødegaard. Spillere er unge talenter fra egen stall. Opprinnelige DFI gutter, Mikkel Aarstrand (Moss) og Mats Vågan (Råde) kommer begge tilbake fra opphold i andre klubber og er med på å styrke stallen før 2021 sesongen som starter med enkel serie på høsten grunnet Korona. DFI åpner for svakt for å henge med i opprykkskampen, og taper bl.a. sine kamper mot Sprint Jeløy og Råde som dominerer kraftig i Amedialigaen denne høsten. Sprint Jeløy vinner serien, og slår Sandefjord 2 i kvalik for opprykk - og går med det opp til Norsk Tipping ligaen. DFI havner på 4. plass i serien.
De beste blant oss
De beste blant oss er en roman skrevet i 2006 av Helene Uri.
Boken er en universitetsroman, og handler om læring, ambisjoner, mål, prisen for å nå dit og kjærlighet. Boken omhandler språkforskeren Pål Bentzen, hans unge kollega Nanna Klev og den femtiårige professoren Edith Rinkel, alle ansatt ved «Institutt for futuristisk lingvistikk», forkortet «futling», ved Universitetet i Oslo.
Staudeveien (Oslo)
Staudeveien (1–23, 2–24B) er en vei på Nordberg i bydel Nordre Aker i Oslo. Den går fra Lersolveien til Borgestadveien.
Navnet ble vedtatt i 1940, og også mange andre veier i området har navn hentet fra botanikkens verden.
Liste over kriger Finland har deltatt i
Liste over kriger Finland har deltatt i er en kronologisk liste som er laget for å vise alle krigene og konfliktene staten Finland har vært delaktig i.
Kriger
Se også Heimosodat, som er den finske betegnelsen for de såkalte «slektskapskrigene» utkjempet av finske frivillige side om side med karelske, estiske og ingermanske opprørere.
Adrian Griffin
Adrian Darnell Griffin (født 4. juli 1974) er en amerikansk tidligere basketballspiller. Griffin har hatt en lang karriere i NBA helt siden 1999, da han fikk en kontrakt med klubben Miami Heat. Adrian Griffin har spilt for totalt 6 klubber i NBA.
College-karriere
Griffin spilte tre år for Seton Hall University fra 1993 til 1996. Her spilte han totalt 123 kamper der han i gjennomsnitt scoret ti poeng per kamp og tok i gjennomsnitt 6,5 returer per kamp. Etter Griffins college-karriere spilte han tre år med basketball i Italia, USBL og CBA.
Miami Heat
22. januar 1999 fikk Adrian Griffin profesjonell kontrakt med NBA-klubben Miami Heat. Han spilte ikke noen kamper for klubben, men mistet sin kontrakt etter åtte dager den 30. januar 1999.
Boston Celtics
1. august 1999 fikk Griffin en ny kontrakt, denne gangen med klubben Boston Celtics. Griffin spilte totalt 116 kamper i klubben og ble der i to sesonger.
Sesongen 2000 – 2001 spilte Griffin kun i 44 kamper på grunn av ryggskader. Men i 1999 – 2000-sesongen spilte han derimot 72 kamper der han startet 47 av dem. I disse kampene scoret Griffin i gjennomsnitt 6,7 poeng per kamp og tok i gjennomsnitt 5,2 returer per kamp.
Dallas Mavericks
27. juli 2001 signerte Griffin en kontrakt med Dallas Mavericks etter å ha mistet kontrakten sin hos Boston Celtics. Adrian Griffin ble hos Dallas Mavericks i to sesonger til han fikk enda en ny kontrakt, denne gangen hos Houston Rockets, men kom senere tilbake til Dallas i 2005 da han spilte der i ytterligere en sesong.
I sine totalt tre sesonger for klubben, spilte Griffin 204 kamper. I 2005 – 2006-sesongen spilte han 52 kamper der han startet 45 av dem. Griffin scoret i gjennomsnitt 4,6 poeng per kamp og tok i gjennomsnitt 4,4 returer per kamp denne sesongen. Han scoret på 48 % av skuddene sine fra banen og 77,4 % av straffekastene sine.
Houston Rockets
Etter å ha spilt for Dallas Mavericks fra 2001 til 2003 signerte Griffin en ettårskontrakt med NBA-klubben Houston Rockets 7. august 2003. Adrian Griffin spilte kun 31 kamper for laget siden han hadde kneskader.
Chicago Bulls
8. september 2004 ble Adrian Griffin byttet til Chicago Bulls sammen med Eric Piatkowski og Mike Wilks mot Dikembe Mutombo. Adrian Griffin fikk da en ettårskontrakt med klubben, men kom senere tilbake i 2006, etter et års spill for Dallas Mavericks, for å spille enda to sesonger for Bulls.
Seattle SuperSonics
Adrian Griffin spilte kun én sesong for Seattle SuperSonics i 2008.
27. oktober
27. oktober er den 300. dagen i året og den 301. i skuddår. Det er 65 dager igjen av året.
Navnedag
Sturla, Sture
Adrian Griffin
Kilder
Griffin bio hos NBA
27. oktober
Fødsler
Se flere som er født 27. oktober i Kategori:Fødsler 27. oktober.
Dødsfall
Se flere som døde 27. oktober i Kategori:Dødsfall 27. oktober.
Phil Driscoll
Phil Driscoll (født 9. november 1947 i Seattle, Washington ) er en amerikansk trompetist.
The Art of War
The Art of War er det fjerde albumet fra det svenske heavy metal-bandet Sabaton. Sangtekstene omhandler kjente slag og kriger. De baserer seg mest rundt slag fra den første og andre verdenskrig eller på Kunsten å krige skrevet av Sun Tzu, som også er inspirasjonen til navnet på albumet.
Versjoner
The Art of War ble lansert i tre forskjellige versjoner, en standarversjon som inneholder kun CD-en, en vinylversjon og en «Limited Edition». Sistnevnte inneholder også boken Kunsten å krige av Sun Tzu, og kommer i et DVD-omslag med et alternativt omslag. Alle forhåndsbestilte eksemplarer fra Sabatons hjemmeside inneholdt også singelen «Cliffs of Gallipoli».
Gnetales
Gnetales er en liten orden av nakenfrøede planter som omfatter noen av de særeste nakenfrøede gruppene. De er såpass forskjellige at gjerne har fått ganske høye systematiske kategorier, og fellesgruppen har derfor også variert fra divisjon (biologi) til orden (biologi). Fordi alle de hierarkiske kategoriene har egne endelser i botanikken, er det en rekke navn som i praksis dekker den samme gruppen: Gnetophyta (divisjon), Gnetophytina (underdivisjon), Gnetopsida (klasse) og Gnetidae (underklasse). Alle peker imidlertid til en gruppe bestående av de tre slektene Gnetum, Ephedra og Welwitschia og deres fossile slektninger.
Utseende og bygning
Gruppens medlemmer er svært forskjellige. Med unntak av Gnetum gnemon og Gnetum costatum, som er små til mellomstore trær som kan bli rundt 15 meter høye, består Gnetum-slekten av lianer med grønne, fjærnervede blader i tropene. Bladene til Gnetum har medisinske egenskaper. Et fellestrekk for hele Gnetales er at kloroplastene mangler flere gener essensielle for fotosyntesen, hvilket resulterer i noe mindre effektiv fotosyntese sammenlignet med andre frøplanter. Ephedra er pinneaktige busker med få, tynne blader som kan minne om barnåler. Denne gruppen har medisinplanter (efedrin) mot astma, forkjølelse og høysnue, men representerer også arter med stoffer som har narkotisk virkning, ofte potensielt dødelig. Welwitschia er en stor, ørkenlevende sukkulent som gror to store blader med parallelle nerver, som to enorme barnåler. Gruppen har imidlertid noen felles trekk som gjør at man lenge har vist at det er et slektskap mellom dem.
Alle har både tracheider og vedrør i vedvevet, et trekk som ellers bare finnes hos blomsterplanter. Som de eneste kjente planter har de et system der eggcellen sender ut et rør for å møte pollenslangen. På samme måte som blomsterplantene har også gnetales-plantene dobbel befruktning, et system der et pollenkorn nummer to smelter sammen med to polarlegemer og danner noen av spirens strukturer. Disse trekkene har gjort at enkelet forskere har framholdt gnetales-gruppen som mulig stamfar for blomsterplantene, men nyere forskning tyder på at blomsterplantene har sitt opphav et annet sted, og at de nakenfrøede plantene som sådan er en monofyletisk gruppe.
Aibel
Aibel AS er en av Norges største aktører innen prosjektering, nybygg, vedlikehold og oppgradering i olje- og gassindustrien og er totalleverandør av og konseptutvikler for olje- og gassinstallasjoner. Selskapet har over 100 års historie å se tilbake på, og har vært en viktig medspiller i utviklingen av olje- og gassindustrien helt siden den første oljen ble utvunnet i Nordsjøen.
Gnetales
Slektskap innad i grupper
Fordi slektene i gruppen er så hverandre har det vært vanskelig å gi noen sikker hypotese om deres innbyrdes slektsforhold, men med genetisk forskning siden 1980-tallet vet man nå mer. Fossilfunn fra kritt og mulig relevante funn fra perm, trias og jura har også bidratt. Selv om slektskapsforholdene fortsatt er usikre, ser det ut til at Gnetum er Søstergruppea til Welwitschia, og at disse to sammen med slekten Ephedra utgjør en monofyletisk gruppe.
Aibel
Om Aibel
Aibel har mer enn 4,000 medarbeidere som prosjekterer, bygger, vedlikeholder og oppgraderer produksjonsanlegg for olje- og gass. Selskapet jobber med nye og eksisterende anlegg på land og på sokkelen. Selskapet er tilstede på nær halvparten av offshoreinstallasjonene på norsk kontinentalsokkel, tre landanlegg i Norge, og leverer et bredt spekter av tjenester til operatører over hele verden; fra konseptutvikling og studier til nybygg og oppgradering- og vedlikehold av olje- og gassinstallasjoner.
Gnetales
Slektskap innad i grupper
Følgende er de tre slektene og et utvalg av arter:
Aibel
Om Aibel
Aibel har hovedkontor i Stavanger og ingeniørkontor i Asker, Bergen, Harstad, Hammerfest og Haugesund. Selskapet har også to store verft; ett i Haugesund, Norge (tidligere HMV) og ett i Laem Chabang, Thailand.
Virksomhet
Mer enn halvparten av Aibels ansatte jobber med oppgradering, vedlikehold og driftstjenester på eksisterende olje- og gassanlegg på norsk sokkel, både på offshoreinstallasjoner og landanlegg. Selskapet har store og langsiktige rammekontrakter for oppgradering og vedlikehold. I tillegg utføres det større, selvstendige oppgraderingskontrakter som blant annet inkluderer nye moduler.
På nybyggsiden utvikler Aibel konsepter for landanlegg, flytende produksjonsinnretninger (FPSO) og bunnfaste plattformer. Selskapet leverer og utfører tjenester som inkluderer studier, prosjektstyring, prosjektering og anskaffelser til fabrikasjon og ferdig installasjon.
I august 2011 ble Aibel tildelt en kontrakt med ABB for design og bygging av plattformen DolWin beta, til en stor offshore vindpark i Tyskland. Den skal ta imot vekselstrøm fra vindparker og konvertere til likestrøm, som blir sendt videre til land i sjøkabler. Plattformen ble slept fra Haugesund og til tysk sektor i august 2014. I februar 2015 vant Aibel kontrakten på å bygge boreplattformen til Johan Sverdrup-feltet. Selve byggearbeidet foregår på selskapets verft i Haugesund og i Thailand samt hos samarbeidspartner Nymo i Grimstad.
Historie
Aibel som varemerke og selskapsnavn er relativt nytt, men selskapet kan se tilbake på over hundre års historie gjennom selskaper som Elektrisk Bureau (EB), Haugesund Mekaniske Verksted (HMV), ABB og Umoe. Selskapet har vært medspiller i utviklingen av olje-og gassindustrien helt siden den første oljen ble utvunnet i Nordsjøen. I dag er Aibel et selvsteding selskap som eies av investorselskapene Ferd (50 prosent), Ratos (32 prosent) og Sixt AP-fondene (18 prosent). I tillegg eier Aibel 40 prosent av selskapet Deeline utenfor Pattaya, Thailand og 50 prosent av EMC (Egyptian Maintenance Company), i Kairo.
Music from the OC: Mix 5
Music From The O.C Mix 5 er det femte albumet utgitt av Warner Bros./Wea Records. med musikk fra The O.C. Albumet ble gitt ut 8. november 2005.
Type 61
Type 61 kan vise til:
UEFA Super Cup 1993
UEFA Super Cup 1993 var den 19. utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1992/1993 (Parma FC) og tapende finalist i Mesterligaen 1992/1993 (AC Milan), hvor førstnevnte lag til slutt vant 2–1 sammenlagt over to kamper.
Starveien (Oslo)
Starveien (1A–35, 2–82B) er en vei på Høybråten i bydel Stovner i Oslo. Den går fra Høybråtenveien og over kommunegrensen til Lørenskogveien i Lørenskog kommune.
Veien fikk navn i 1925 etter det engelske ordet for stjerne.
I nr. 6–32 er 8 blokker og 30 rekkehus (fullført 1979–80) i Starveien borettslag (OBOS).
Fylkesvei 5972
Fylkesveg 5972 går mellom Hellevika og Rønstad på Lepsøya i Ålesund kommune.
Frem til 2019 hadde veien betegnelsen Fylkesvei 148.
Spencer Dryden
Spencer Dryden (født 7. april 1938, død 10. januar 2005 i Petaluma, California) var en amerikansk musiker som var trommeslager i rockebandet Jefferson Airplane.
DNB Bank
DNB Bank ASA (euronext: DNB NO0010161896) er Norges største finanskonsern, med en egenkapital på ca 250 milliarder kroner per juni 2019. Konsernet ble grunnlagt 4. desember 2003 etter en fusjon mellom Den norske Bank (DnB) og Gjensidige NOR. Selskapets største aksjonær er den norske stat ved Nærings- og handelsdepartementet (34 prosent), nest størst er Sparebankstiftelsen DNB (ca. 8 prosent). Selskapet skiftet navn i november 2011 til DNB.
DNB er Nordens nest største finanskonsern etter den finske banken Nordea. DNB forvalter en kapital på 2898 milliarder kroner, og har totale utlån på 1535 milliarder kroner til kunder per 31. mars 2016. Konsernet har sitt hovedkontor og forretningsadresse i Bjørvika i Oslo.
Børsinformasjon
DNB-konsernet er blant de største selskapene på Oslo Børs. DNB-aksjen er notert på Oslo Børs med ticker DNB. Selskapet hadde en markedsverdi på 246 milliarder kroner per 31. desember 2017.
Utenlands
DNB har filialer og representasjonskontorer i Aberdeen, Athen, Göteborg, Hamburg, Helsingfors, Houston, Kraków, København, London, Luxembourg, Malmö, Marbella, New York, Palo Alto, Poznań, Santiago, Shanghai, Singapore, Stockholm, Warszawa og Wrocław.
Historie
DNB-gruppens historie går tilbake til 1822 med etableringen av Christiania Sparebank. Det nåværende konsernet består av sammenslåing mellom Christiania Sparebank (1822), Bergens Privatbank (1855), Den norske Creditbank (1857), Fellesbanken (1920), Bergens Kreditbank (1928), Gjensidige NOR, Postbanken, Vital Forsikring og Nordlandsbanken. DnB NOR var navnet fra 2003 da de to bankene Den norske Bank (DnB) og Gjensidige NOR fusjonerte. 11. november 2011 endret selskapet navn til DNB.
Lite fornøyde kunder
Banken har slitt med lav tillit blant kundene, og tapte rettssaken mot Forbrukerrådet i saken om et gruppesøksmål på vegne av 180 000 DNB-kunder. Banken har heller ikke sluppet unna beskyldninger om å ha hjulpet aktører til korrupsjon og hvitvasking av penger. Eksempler er bankens håndtering av de såkalte Panama-dokumentene og Samherjadokumentene
Fylkesvei 5974
Fylkesveg 5974 er en fylkesvei i Møre og Romsdal fylke. Veien går mellom Haram på Haramsøya og Nogva på Flemsøya i Ålesund kommune.
Frem til 2019 hadde veien betegnelsen fylkesvei 150 (Møre og Romsdal).
Da Nogvafjordtunnelen sto ferdig i august 2022, ble en del av veien (inkludert Ullasundbrua) del av fylkesvei 659 "Nordøyvegen". Vei 5974 ble da oppdelt i to deler, en på Haramsøya og en på Flemsøya. En veiarm til Haramsøya ferjekai er fortsatt også del av fylkesveien.
Guldpucken
Guldpucken er en svensk pris som årlig blir delt ut til sesongens fremste ishockeyspiller i eliteserien og landslaget. Prisen blir delt ut av Expressen og Svenska Ishockeyförbundet. Guldpucken ble første gang delt ut i 1956.
Tre spillere har fått prisen to ganger: Anders Andersson, Leif Holmqvist og Peter Forsberg.
Daniel McFadden
Daniel McFadden (født 29. juli 1937 i Nord-Carolina i USA) er en økonom som sammen med James Heckman tildelt Sveriges Riksbanks pris i økonomisk vitenskap til minne om Alfred Nobel for 2000. McFadden ble tildelt denne prisen «for hans utvikling av teori og metoder for analyse av diskrete økonomiske valg».
I 1977 begynte han ved Massachusetts Institute of Technology, men han kom tilbake til Berkeley igjen for godt i 1991. Etter han kom tilbake, grunnla McFadden et Econometrics Laboratory, som ble viet til den statistiske beregningen for økonomi applikasjoner. Han er fortsatt denne gruppens leder. Han jobbet som professor i økonomi ved University of California, Berkeley frem til 2011. Da ble han utnevnt til Presidential Professor of Health Economics ved University of Southern California (USC), en utnevnelse som ble offentliggjort 10. januar 2011.
Han ble tildelt en John Bates Clark Medal i 1975 og Erwin Plein Nemmers-prisen i økonomi i 2000. Han ble valgt inn i National Academy of Sciences i 1981.
Liste over prester i Vår Frue kirke (Trondheim)
Liste over prester i Vår Frue kirke i Trondheim gir en oversikt over sogneprester og kapellaner som har hatt sitt virke ved kirken.
Psilotarsus brachypterus
Psilotarsus brachypterus er en meget stor bille som tilhører familien trebukker (Cerambycidae).
Utseende
En stor (30–35 mm), meget tettbygd, mørkbrun trebukk. Hannens antenner er svært kraftige og sagtakkede. Pronotum har to spisse pigger på sidene. Hos hunnen stikker bakkroppsspissen ut bak dekkvingene.
Utbredelse
Arten er utbredt i Russland og Kasakhstan. Utbredelsen strekker seg så vidt inn i Europa ved Ural.
Växjö kommune
Växjö kommune er en kommune i Kronobergs län i landskapet Småland i Sverige. Kommunen grenser mot nabokommunene Alvesta, Tingsryd, Lessebo og Uppvidinge i Kronobergs län. I nord grenser kommunen til Sävsjö og Vetlanda kommuner i Jönköpings län. Kommunens administrasjonssenter ligger i Växjö.
Tettsteder
Växjö kommune har tolv tettsteder. I tabellen oppgis antall innbyggere per 31. desember 2010.
Yves Camus (sinolog)
Han var i 1999 en av grunnleggerne av Instituto Ricci de Macau, og var assisterende direktør for instituttet fra 1999 til 2007. Han er fortsatt tilknyttet instituttet, med særlig ansvar for biblioteket og som redaktør for en av instituttets publikasjoner, Chinese Cross Currents.
EM i curling 1983
Curling-EM 1983 ble arrangert 4. desember – 10. desember 1983 i Rocklundahallen i Västerås i Sverige.
Det deltok 14 lag for herrer og 14 lag for kvinner.
Arda (elv i Bulgaria)
Arda (bulgarsk: Арда, gresk: Αρδας, Ardas) er ei elv som renner i Bulgaria og Hellas. Den har sitt utspring i Rodopifjella i Bulgaria nær landsbyen Arda, og renner 290 kilometer østover forbi Kărdzjali og Ivajlovgrad, og så inn i Hellas gjennom nordlige deler av prefekturet Evros, inkludert Kastanies. Den munner så ut i Maritsa, like vest for Edirne i Tyrkia. I den bulgarske delen av elva er det bygd tre demninger med tilhørende vannkraftverk: Kărdzjali-demningen, Studen Kladenets og Ivajlovgraddemningen. 229 kilometer av elva ligger i Bulgaria, og den er den lengste elva i Rodopifjella. Broa Djavolski most fra middelalderen er ei buebro som krysser elva 10 kilometer fra Ardino.
Tre ganger i 2005 flomma elva over, særlig i Kastanies-området, der den gjorde området om til en lagune. Sammen med Maritsa flomma den inn i gater og bygninger, slik at flere mennesker stranda i hjemmene sine.
Rolls-Royce Phantom VII
Rolls-Royce Phantom er en luksusbil produsert av Rolls-Royce Motor Cars Ltd., et datterselskap av BMW. Den ble lansert i 2003, og er den første Rolls-Royce-modellen etter at BMW tok over eierskapet til merket.
Spesifikasjoner
Den har en 6.8 l V12-motor med 48 ventiler som yter 453 hk (338 kW) og 720 Nm. Motoren er en videreutvikling av BMWs V12-motor.
Bilen er 1,63 m høy, 1,99 m bred, 5,83 m lang og veier 2485 kg. Karosseriet er bygget på en ramme av aluminium, og Phantom kan akselerere fra 0-100 km/t på 5,7 sekunder. Bilen er utstyrt med en sekstrinns automatisk girkasse og hjulopphenget er av typen doble A-armer.
En forlenget versjon av Phantom ble presentert på bilutstillingen i Genève i mars 2005. Denne er 250 mm lenger enn standardutgaven.
Design
BMW regner ikke Phantom som del av sitt eget modellprogram. Til tross for at omkring 15 prosent av komponentene deles med andre BMW-modeller, som BMW 7-serie, er Phantom tydelig inspirert av tidligere Rolls-Royce modeller.
Aluminiumskarosseriet bygges i en BMW-fabrikk i Dingolfing, Tyskland, mens motoren bygges i München. Monteringen, som gjøres etter hver kundes individuelle spesifikasjoner, skjer på en fabrikk i Goodwood, England.